**Alex Iwobi** (s. 3. toukokuuta 1996 Lagos) on nigerialainen jalkapalloilija. Hän edustaa Englannin Valioliigan Fulhamia pelattuaan aiemmin neljä vuotta Arsenalin edustusjoukkueessa ja neljä vuotta Evertonissa. Pelipaikaltaan Iwobi on vasen laitahyökkääjä. Hän pelaa myös Nigerian maajoukkueessa.

Ura
---

### Seurajoukkueura

Iwobi edusti Arsenalia vuodesta 2004 alkaen. Kaudeksi 2015–2016 hän nousi mukaan seuran edustusjoukkueeseen. Hän debytoi joukkueen paidassa Englannin valioliigassa lokakuussa 2015 tultuaan vaihdosta kentälle Swansea Cityä vastaan. Hän pelasi kolme ensimmäistä ottelua Arsenalin voittaessa FA Cupin 2017. Hän voitti samana vuonna myös FA Community Shieldin. Hän pelasi 11 ottelua Eurooppa-liigassa kaudella 2018–2019, ja teki maalin tappiollisessa loppuottelussa Chelseaa vastaan. Hän pelasi Arsenalissa neljän kauden aikana 100 valioliigaottelua, joissa teki 11 maalia ja antoi 19 maalisyöttöä.

Iwobi siirtyi Valioliigan Evertoniin kesällä 2019 runsaan 30 miljoonan euron siirtosummalla. Hän on kausittain pelannut Valioliigassa 25, 30 ja 28 ottelua sekä kaudella 2022–2023 avauskokoonpanossa Evertonin kaikki 38 ottelua. Maaleja hän on tehnyt neljän kauden aikana yhteensä kuusi.

### Maajoukkueura

Iwobi olisi voinut edustaa aikuisten maajoukkuetasolla synnyinmaansa sijaan myös Englantia, jossa hän on asunut pitkään. Hän edustikin Englantia alle 17- ja alle 18-vuotiaissa. Nigerian jalkapallomaajoukkueessa Iwobi teki debyyttinsä lokakuussa 2015 ystävyysottelussa Kongon demokraattista tasavaltaa vastaan. Ensimmäisen Afrikan-mestaruuskilpailujen karsintaottelunsa hän pelasi Egyptiä vastaan maaliskuussa 2016. Ensimmäisen maaottelumaalinsa hän teki MM-karsintaottelussa Sambiaa vastaan lokakuussa 2016. Hän pelasi Nigerian kaikissa kolmessa ottelussa MM-kilpailuissa 2018, kahdessa jälkimmäisessä pelissä tosin vain minuutin kummassakin. Afrikan-mestaruuskilpailuissa 2019 hän pelasi pronssia saaneen Nigerian kaikki seitsemän ottelua ja teki yhden maalin. Tammikuussa 2022 pelatuissa Afrikan-mestaruuskilpailuissa hän pelasi joukkueensa kaikki neljä ottelua mutta vain kerran avauskokoonpanossa, ja tappiollisessa neljännesvälieräottelussa Tunisiaa vastaan hän ehti olla vaihdosta tultuaan kentällä vain seitsemän minuuttia, kun hänet ajettiin punaisella kortilla ulos. Iwobi on lokakuun 2023 loppuun mennessä pelannut 66 miesten maaottelua ja tehnyt niissä kymmenen maalia.

Muuta
-----

Entinen jalkapalloilija Jay-Jay Okocha on Iwobin setä.

Lähteet
-------

1. 1 2 3 4 5 6  Alex Iwobi Transfermarkt-sivustolla (englanniksi)
2. ↑  Alex Iwobi: Everton sign Arsenal forward in five-year deal worth up to £34m  8.8.2019. BBC. Viitattu 9.8.2019. (englanniksi)
3. ↑  General Information about the player Alex Iwobi *National Football teams*. Viitattu 11.6.2023. (englanniksi)
4. ↑

  

Fulham – Englannin Valioliiga
1 Rodák |
2 Tete |
3 Bassey |
4 Adarabioyo |
6 Reed |
7 Jiménez |
8 Wilson |
10 Cairney |
11 Traoré |
12 Ballo-Touré |
13 Ream |
14 Decordova-Reid |
17 Leno |
18 Pereira |
19 Muniz |
20 Willian |
21 Castagne |
22 Iwobi |
23 Benda |
26 Palhinha |
28 Lukić |
30 Vinícius |
31 Diop |
33 Robinson |
35 Francois |
38 Harris |
Manageri Silva

Nigerian joukkue – Jalkapallon MM-kilpailut 2018
1 Ezenwa |
2 Idowu |
3 Echiéjilé |
4 Ndidi |
5 Troost-Ekong |
6 Balogun |
7 Musa |
8 Etebo |
9 Ighalo |
10 Mikel |
11 Moses |
12 Abdullahi |
13 Nwankwo |
14 Iheanacho |
15 Obi |
16 Akpeyi |
17 Onazi |
18 Iwobi |
19 Ogu |
20 Awaziem |
21 Ebuehi |
22 Omeruo |
23 Uzoho |
Valmentaja Rohr

Nigerian joukkue – Jalkapallon AM-kilpailut 2019
1 Ezenwa |
2 Aina |
3 Collins |
4 Ndidi |
5 Troost-Ekong |
6 Balogun |
7 Musa |
8 Etebo |
9 Ighalo |
10 Mikel |
11 Onyekuru |
12 Abdullahi |
13 Chukwueze |
14 Onuachu |
15 Simon |
16 Akpeyi |
17 Kalu |
18 Iwobi |
19 Ogu |
20 Awaziem |
21 Osimhen |
22 Omeruo |
23 Uzoho |
Valmentaja Rohr